
AMENDAMENTE
Comisia pentru drepturile femeilor și egalitatea de gen prezintă Comisiei pentru afaceri externe, care este comisie competentă, următoarele:
<RepeatBlock-Amend>
<Amend>Amendamentul		<NumAm>1</NumAm>
<DocAmend>Propunere de rezoluție</DocAmend>
<Article>Referirea 4</Article>
	

	Propunerea de rezoluție
	Amendamentul

	–	având în vedere articolele 17 și 207 din Tratatul privind funcționarea Uniunii Europene,
	–	având în vedere articolele 8, 10, 17 și 207 din Tratatul privind funcționarea Uniunii Europene (TFUE),


</Amend>
<Amend>Amendamentul		<NumAm>2</NumAm>
<DocAmend>Propunere de rezoluție</DocAmend>
<Article>Referirea 5 a (nouă)</Article>
	

	Propunerea de rezoluție
	Amendamentul

	
	–	având în vedere Agenda 2030 pentru dezvoltare durabilă a Organizației Națiunilor Unite, adoptată la 25 septembrie 2015, în special obiectivele 1, 3, 4, 5, 8, 10 și 16,


</Amend>
<Amend>Amendamentul		<NumAm>3</NumAm>
<DocAmend>Propunere de rezoluție</DocAmend>
<Article>Referirea 5 b (nouă)</Article>
	

	Propunerea de rezoluție
	Amendamentul

	
	–	având în vedere rezoluția sa din 9 iulie 2025 referitoare la punerea în aplicare și realizarea obiectivelor de dezvoltare durabilă în vederea Forumului politic la nivel înalt din 20251a,
_____________________________
Texte adoptate, P10_TA(2025)0159.


</Amend>
<Amend>Amendamentul		<NumAm>4</NumAm>
<DocAmend>Propunere de rezoluție</DocAmend>
<Article>Referirea 5 c (nouă)</Article>
	

	Propunerea de rezoluție
	Amendamentul

	
	–	având în vedere raportul ONU „Women’s Rights in Review 30 Years After Beijing” (Drepturile femeilor evaluate la 30 de ani de la Declarația de la Beijing),


</Amend>
<Amend>Amendamentul		<NumAm>5</NumAm>
<DocAmend>Propunere de rezoluție</DocAmend>
<Article>Referirea 5 d (nouă)</Article>
	

	Propunerea de rezoluție
	Amendamentul

	
	–	având în vedere rezoluția sa din 11 aprilie 2024 referitoare la includerea dreptului la avort în Carta drepturilor fundamentale a UE1a,
_________________________________
1a C/2025/1279, 13.3.2025, ELI: http://data.europa.eu/eli/C/2025/1279/oj.


</Amend>
<Amend>Amendamentul		<NumAm>6</NumAm>
<DocAmend>Propunere de rezoluție</DocAmend>
<Article>Referirea 5 e (nouă)</Article>
	

	Propunerea de rezoluție
	Amendamentul

	
	–	având în vedere raportul ONU „Progress on the Sustainable Development Goals: The Gender Snapshot 2025” (Progresele înregistrate în îndeplinirea obiectivelor de dezvoltare durabilă: descrierea situației egalității de gen pentru 2025),


</Amend>
<Amend>Amendamentul		<NumAm>7</NumAm>
<DocAmend>Propunere de rezoluție</DocAmend>
<Article>Referirea 5 f (nouă)</Article>
	

	Propunerea de rezoluție
	Amendamentul

	
	–	având în vedere Convenția Națiunilor Unite privind drepturile persoanelor cu handicap (CNUDPH),


</Amend>
<Amend>Amendamentul		<NumAm>8</NumAm>
<DocAmend>Propunere de rezoluție</DocAmend>
<Article>Referirea 5 g (nouă)</Article>
	

	Propunerea de rezoluție
	Amendamentul

	
	–	având în vedere Strategia UE privind drepturile persoanelor cu handicap,


</Amend>
<Amend>Amendamentul		<NumAm>9</NumAm>
<DocAmend>Propunere de rezoluție</DocAmend>
<Article>Considerentul Aa (nou)</Article>
	

	Propunerea de rezoluție
	Amendamentul

	
	Aa.	întrucât egalitatea de gen este una dintre valorile fundamentale pe care se întemeiază Uniunea; întrucât articolul 8 din TFUE consacră angajamentul UE de a promova egalitatea de gen și de a elimina inegalitățile în toate acțiunile sale, stabilind astfel principiul integrării perspectivei de gen în toate domeniile de politică ale Uniunii Europene;


</Amend>
<Amend>Amendamentul		<NumAm>10</NumAm>
<DocAmend>Propunere de rezoluție</DocAmend>
<Article>Considerentul C</Article>
	

	Propunerea de rezoluție
	Amendamentul

	C.	întrucât sistemele democratice sunt cele mai adecvate pentru a garanta că toate persoanele se pot bucura de drepturile omului; întrucât, în prezent, doar 29 % din populația lumii trăiește în democrații liberale, ceea ce reprezintă o scădere bruscă față de 52 % în 2009; întrucât creșterea autoritarismului, a iliberalismului și a populismului amenință ordinea internațională bazată pe norme, protecția și promovarea drepturilor omului în lume, precum și valorile și principiile pe care se întemeiază UE;
	C.	întrucât sistemele democratice sunt cele mai adecvate pentru a garanta că toate persoanele se pot bucura de drepturile omului; întrucât, în prezent, doar 29 % din populația lumii trăiește în democrații liberale, ceea ce reprezintă o scădere bruscă față de 52 % în 2009; întrucât creșterea autoritarismului, a iliberalismului și a populismului, precum și reacțiile globale ostile la adresa egalității de gen și a drepturilor fundamentale, inclusiv a drepturilor femeilor, și retorica anti-LGBTIQ+ amenință ordinea internațională bazată pe norme, protecția și promovarea drepturilor omului în lume, precum și valorile și principiile pe care se întemeiază UE; „întrucât drepturile femeilor, ale fetelor și ale membrilor comunității LGBTIQ+ nu sunt încă garantate la nivel mondial, iar lipsa de oportunități pentru femei este adesea mai gravă în țările în care standardele democratice sunt mai scăzute, situație care contribuie la subminarea democrațiilor respective, mai ales atunci când femeile se confruntă cu discriminare în ceea ce privește participarea lor politică, economică și socială; recunoaște, totodată, că astfel de disparități interne pot fi accentuate de aspectele geografice, deoarece factorii precum căile de atac legale, cultura și accesul la resurse și educație variază de la o regiune la alta;


</Amend>
<Amend>Amendamentul		<NumAm>11</NumAm>
<DocAmend>Propunere de rezoluție</DocAmend>
<Article>Considerentul Cc (nou)</Article>
	

	Propunerea de rezoluție
	Amendamentul

	
	Cc.	întrucât femeile și fetele, în special cele din zonele rurale, sunt afectate în mod disproporționat de efectele schimbărilor climatice; întrucât printre efectele respective se numără expunerea crescută la violența de gen, mai multe dificultăți în efectuarea sarcinilor zilnice și accesul redus la educație;


</Amend>
<Amend>Amendamentul		<NumAm>12</NumAm>
<DocAmend>Propunere de rezoluție</DocAmend>
<Article>Considerentul F</Article>
	

	Propunerea de rezoluție
	Amendamentul

	F.	întrucât apărătorii drepturilor omului și organizațiile societății civile sunt parteneri esențiali ai UE în eforturile acesteia de a proteja și a promova drepturile omului, democrația și statul de drept; întrucât guvernele din întreaga lume îi cenzurează, îi reduc la tăcere și îi hărțuiesc din ce în ce mai mult pe apărătorii drepturilor omului și organizațiile societății civile în activitatea lor;
	F.	întrucât apărătorii drepturilor omului și organizațiile societății civile sunt parteneri esențiali ai UE în eforturile acesteia de a proteja și a promova drepturile omului, democrația și statul de drept; întrucât guvernele din întreaga lume îi cenzurează, îi reduc la tăcere și îi hărțuiesc din ce în ce mai mult pe apărătorii drepturilor omului și organizațiile societății civile în activitatea lor; întrucât apărătoarele drepturilor omului și cele care lucrează în domeniul drepturilor femeilor, al egalității de gen, al sănătății sexuale și reproductive și al drepturilor aferente (SRHR), precum și al drepturilor persoanelor LGBTIQ+ se confruntă cu un spațiu din ce în ce mai restrâns pentru activitatea lor esențială, la care se adaugă amenințări specifice de gen, inclusiv violență de gen, violență sexuală, campanii de denigrare și alte forme de dezinformare specifică, precum și niveluri disproporționate de hărțuire, inclusiv hărțuire online, și, prin urmare, necesită măsuri de protecție specifice și adecvate;


</Amend>
<Amend>Amendamentul		<NumAm>13</NumAm>
<DocAmend>Propunere de rezoluție</DocAmend>
<Article>Considerentul Fa (nou)</Article>
	

	Propunerea de rezoluție
	Amendamentul

	
	Fa.	întrucât SRHR sunt protejate ca drepturi ale omului în legislația internațională și europeană privind drepturile omului, precum Pactul internațional cu privire la drepturile civile și politice și Pactul internațional cu privire la drepturile economice, sociale și culturale, Convenția asupra eliminării tuturor formelor de discriminare față de femei și Convenția europeană a drepturilor omului, și întrucât ele constituie un element esențial al furnizării de servicii medicale complete; întrucât drepturile la sănătate, în special SRHR, sunt drepturi fundamentale ale femeilor, care ar trebui consolidate și care nu pot fi în niciun fel limitate sau retrase; întrucât respectarea SRHR constituie un element esențial al demnității umane și este legată intrinsec de combaterea violenței de gen și de respectarea unei game largi de alte drepturi ale omului, cum ar fi dreptul la viață, sănătate, viață privată, securitatea persoanei, nediscriminare, egalitate în fața legii și libertatea persoanei de a nu fi supusă torturii și altor tratamente sau pedepse crude, inumane sau degradante;


</Amend>
<Amend>Amendamentul		<NumAm>14</NumAm>
<DocAmend>Propunere de rezoluție</DocAmend>
<Article>Considerentul Fb (nou)</Article>
	

	Propunerea de rezoluție
	Amendamentul

	
	Fb.	întrucât Convenția de la Istanbul, la care UE a aderat recent, deși a fost ratificată numai de unele state membre, afirmă că conflictele armate au ca rezultat încălcări repetate ale drepturilor omului ce afectează populațiile civile, în special femeile, care sunt supuse violului și violenței sexuale utilizate ca arme de război și care se confruntă cu o intensificare a violenței de gen în timpul conflictelor și ulterior, supraviețuitoarele rămânând fără acces la justiție sau la sprijin medical și psihologic adecvat; întrucât convenția menționată definește violența împotriva femeilor drept o încălcare a drepturilor omului;


</Amend>
<Amend>Amendamentul		<NumAm>15</NumAm>
<DocAmend>Propunere de rezoluție</DocAmend>
<Article>Considerentul Fc (nou)</Article>
	

	Propunerea de rezoluție
	Amendamentul

	
	Fc.	întrucât organizațiile societății civile care reprezintă persoanele cu dizabilități și familiile acestora joacă un rol esențial în promovarea drepturilor omului și în construirea unor societăți democratice și incluzive; întrucât persoanele cu dizabilități, în special femeile și fetele, se confruntă cu o discriminare intersecțională în contexte de conflict, migrație și trafic și întrucât acțiunea externă a UE trebuie să garanteze incluziunea deplină a acestora și accesul lor egal, în conformitate cu Convenția ONU privind drepturile persoanelor cu handicap;


</Amend>
<Amend>Amendamentul		<NumAm>16</NumAm>
<DocAmend>Propunere de rezoluție</DocAmend>
<Article>Punctul 1</Article>
	

	Propunerea de rezoluție
	Amendamentul

	1.	își reafirmă pozițiile exprimate în raportul său anual pe 2024 adoptat la 2 aprilie 2025 cu privire la drepturile individuale ale omului și libertățile fundamentale, pe baza valorilor și principiilor UE care ghidează acțiunea Uniunii pe scena internațională în temeiul articolului 21 din TUE; reiterează, în special, concluziile sale privind drepturile femeilor, ale copiilor, ale migranților și ale refugiaților, ale minorităților religioase și etnice, precum și ale tuturor celor care continuă să fie afectați de încălcări ale drepturilor omului în moduri deosebit de insidioase din cauza rasei, etniei, religiei, castei, genului, sexualității, dizabilității sau statutului lor socioeconomic;
	1.	își reafirmă pozițiile exprimate în raportul său anual pe 2024 adoptat la 2 aprilie 2025 cu privire la drepturile individuale ale omului și libertățile fundamentale, pe baza valorilor și principiilor UE care ghidează acțiunea Uniunii pe scena internațională în temeiul articolului 21 din TUE; reiterează, în special, concluziile sale privind drepturile femeilor, ale copiilor, ale migranților și ale refugiaților, ale minorităților religioase și etnice, precum și ale tuturor celor care continuă să fie afectați de încălcări ale drepturilor omului în moduri deosebit de insidioase din cauza discriminării intersecționale pe criterii de rasă, etnie, religie, castă, gen, dizabilitate, identitate de gen, orientare sexuală și caracteristici sexuale sau statut socioeconomic; subliniază nevoile specifice ale fetelor și ale altor copii cu dizabilități din întreaga lume;


</Amend>
<Amend>Amendamentul		<NumAm>17</NumAm>
<DocAmend>Propunere de rezoluție</DocAmend>
<Article>Punctul 1 a (nou)</Article>
	

	Propunerea de rezoluție
	Amendamentul

	
	1a.	subliniază că egalitatea de gen este o valoare fundamentală a UE și unul dintre principiile sale comune și fundamentale; subliniază cât este de important să se promoveze drepturile femeilor și egalitatea de gen în întreaga lume, acestea fiind elemente esențiale pentru exercitarea drepturilor omului și pentru prosperitatea societății;


</Amend>
<Amend>Amendamentul		<NumAm>18</NumAm>
<DocAmend>Propunere de rezoluție</DocAmend>
<Article>Punctul 1 b (nou)</Article>
	

	Propunerea de rezoluție
	Amendamentul

	
	1b.	reamintește importanța activității desfășurate de activiști, în special în apărarea drepturilor fundamentale și în combaterea discursurilor discriminatorii, inclusiv a retoricii anti-LGBTIQ+, precum și în protejarea celor ale căror drepturi sunt cel mai puternic atacate, cum ar fi femeile și persoanele LGBTIQ+; subliniază că este important să se asigure accesul acestor persoane la mecanisme de protecție eficace; se angajează să sprijine apărătorii drepturilor omului, inclusiv femeile apărătoare ale drepturilor omului, apărătorii persoanelor LGBTIQ+ și apărătorii SRHR, a căror activitate este amenințată de restrângerea spațiului societății civile;


</Amend>
<Amend>Amendamentul		<NumAm>19</NumAm>
<DocAmend>Propunere de rezoluție</DocAmend>
<Article>Punctul 1 c (nou)</Article>
	

	Propunerea de rezoluție
	Amendamentul

	
	1c.	condamnă intensificarea manipulării și a instrumentalizării drepturilor femeilor, a violenței de gen și a mutilării genitale a femeilor cu scopul de a promova discursurile de incitare la ură, discursurile discriminatorii și agendele iliberale;


</Amend>
<Amend>Amendamentul		<NumAm>20</NumAm>
<DocAmend>Propunere de rezoluție</DocAmend>
<Article>Punctul 2</Article>
	

	Propunerea de rezoluție
	Amendamentul

	2.	ia act cu profundă îngrijorare de deteriorarea peisajului mondial la nivelul drepturilor omului și de tendința accelerată clară de regres democratic în întreaga lume;
	2.	condamnă tendința tot mai pronunțată de abuzuri și de încălcări ale drepturilor omului la nivel mondial, în special reacțiile globale ostile fără precedent împotriva drepturilor femeilor și fetelor și împotriva egalității de gen, precum și intensificarea retoricii homofobe și anti-trans, care se reflectă în reducerile de fonduri, în adoptarea de legi și politici discriminatorii și în atacurile politice, ceea ce poate pune în pericol progresele înregistrate în Europa și în întreaga lume în ultimele decenii;


</Amend>

<Amend>Amendamentul		<NumAm>21</NumAm>
<DocAmend>Propunere de rezoluție</DocAmend>
<Article>Subtitlul 2 a (nou)</Article>
	

	Propunerea de rezoluție
	Amendamentul

	
	Drepturile femeilor și ale persoanelor LGTBIQ+ și egalitatea de gen


</Amend>
<Amend>Amendamentul		<NumAm>22</NumAm>
<DocAmend>Propunere de rezoluție</DocAmend>
<Article>Punctul 2 a (nou)</Article>
	

	Propunerea de rezoluție
	Amendamentul

	
	2a.	subliniază interdependența dintre egalitatea de gen, democrație, drepturile fundamentale și statul de drept și subliniază că protejarea acestuia din urmă nu este posibilă fără promovarea și protejarea drepturilor femeilor atât în UE, cât și la nivel mondial; în acest context, ia act de creșterea alarmantă a mișcărilor anti-gen și antidemocratice și de regresul tot mai accentuat în ceea ce privește egalitatea de gen; reiterează totodată că atacurile la adresa drepturilor femeilor, a apărătorilor drepturilor femeilor, a activiștilor și a jurnaliștilor reprezintă o tactică frecvent utilizată de actorii antidemocratici pentru a submina și mai mult drepturile, libertățile și instituțiile democratice, atât în statele membre ale UE, cât și la nivel mondial;


</Amend>
<Amend>Amendamentul		<NumAm>23</NumAm>
<DocAmend>Propunere de rezoluție</DocAmend>
<Article>Punctul 2 b (nou)</Article>
	

	Propunerea de rezoluție
	Amendamentul

	
	2b.	este profund îngrijorat de creșterea semnificativă, între 2019 și 2023, a finanțării și a influenței organizațiilor și mișcărilor antidemocratice care încearcă să erodeze progresele înregistrate în ceea ce privește drepturile femeilor și egalitatea de gen în întreaga Europă, cu mențiunea că această finanțare s-a ridicat la 1,18 miliarde USD și că există aproximativ 275 de astfel de organizații; observă că unul din patru guverne la nivel mondial a raportat reacții ostile la adresa drepturilor femeilor, ceea ce demonstrează, prin urmare, că drepturile femeilor sunt atacate la nivel global;


</Amend>
<Amend>Amendamentul		<NumAm>24</NumAm>
<DocAmend>Propunere de rezoluție</DocAmend>
<Article>Punctul 2 c (nou)</Article>
	

	Propunerea de rezoluție
	Amendamentul

	
	2c.	subliniază că SRHR sunt drepturi fundamentale ale omului care trebuie respectate la nivel mondial și în UE; accentuează că refuzul de a asigura servicii complete de sănătate sexuală și reproductivă, inclusiv accesul la avort legal și în condiții de siguranță, constituie o formă de violență de gen și o încălcare a drepturilor fundamentale și a autonomiei corporale a persoanelor;


</Amend>
<Amend>Amendamentul		<NumAm>25</NumAm>
<DocAmend>Propunere de rezoluție</DocAmend>
<Article>Punctul 2 d (nou)</Article>
	

	Propunerea de rezoluție
	Amendamentul

	
	2d.	atrage atenția asupra importanței de a inspira prin puterea exemplului și reiterează apelurile de a consacra dreptul la avort legal și în condiții de siguranță în Carta drepturilor fundamentale a UE;


</Amend>
<Amend>Amendamentul		<NumAm>26</NumAm>
<DocAmend>Propunere de rezoluție</DocAmend>
<Article>Punctul 2 e (nou)</Article>
	

	Propunerea de rezoluție
	Amendamentul

	
	2e.	îndeamnă UE ca, în cadrul promovării drepturilor omului și al realizării obiectivelor de dezvoltare durabilă, atât în interiorul, cât și în afara UE, să acorde prioritate asigurării accesului la SRHR, inclusiv la educație sexuală cuprinzătoare, adaptată vârstei și bazată pe dovezi, planificare familială, contracepție, îngrijire prenatală, la naștere și postnatală, servicii de fertilitate, avort legal și în condiții de siguranță și tratamentul problemelor legate de sănătatea sexuală, de exemplu prevenirea HIV și tratamentul aferent; își exprimă îngrijorarea cu privire la persistența disparității de gen în ceea ce privește datele din cercetarea medicală;


</Amend>
<Amend>Amendamentul		<NumAm>27</NumAm>
<DocAmend>Propunere de rezoluție</DocAmend>
<Article>Punctul 2 f (nou)</Article>
	

	Propunerea de rezoluție
	Amendamentul

	
	2f.	reamintește că promovarea SRHR constituie un principiu-cheie în cadrul Planului de acțiune al UE pentru egalitatea de gen III; solicită acces universal la serviciile de SRHR în timpul conflictelor și al strămutărilor, inclusiv la naștere în condiții de siguranță, la servicii de planificare familială, la avorturi legale și în condiții de siguranță și la gestionarea clinică a cazurilor de viol; solicită sprijin pentru apărătorii drepturilor omului și pentru organizațiile societății civile care susțin și facilitează accesul la SRHR, ale căror eforturi sunt tot mai amenințate de restrângerea spațiului societății civile, și condamnă toate atacurile împotriva acestora;


</Amend>
<Amend>Amendamentul		<NumAm>28</NumAm>
<DocAmend>Propunere de rezoluție</DocAmend>
<Article>Punctul 2 g (nou)</Article>
	

	Propunerea de rezoluție
	Amendamentul

	
	2g.	subliniază că este important ca fetele să beneficieze de o educație de calitate și să se asigure egalitatea de șanse, condiții esențiale pentru capacitarea femeilor și pentru exercitarea deplină a drepturilor acestora; subliniază că investițiile în educația fetelor la nivel mondial au un impact pozitiv asupra societăților, de care vor beneficia și generațiile viitoare; reiterează că este nevoie de o educație sexuală și relațională cuprinzătoare, adaptată vârstei și bazată pe dovezi, precum și de eliminarea, atât în interiorul, cât și în afara UE, a stereotipurilor de gen și a normelor societale dăunătoare care generează inegalități;


</Amend>
<Amend>Amendamentul		<NumAm>29</NumAm>
<DocAmend>Propunere de rezoluție</DocAmend>
<Article>Punctul 2 h (nou)</Article>
	

	Propunerea de rezoluție
	Amendamentul

	
	2h.	își exprimă îngrijorarea cu privire la prevalența globală a violenței de gen, inclusiv a violenței în situații de conflict, a mutilării genitale a femeilor, a căsătoriilor timpurii și forțate, a feminicidului (uciderea unei femei sau fete din cauza genului său), a violenței în numele onoarei, a „poliției moralității”, a discursului de incitare la ură din mediul online și a traficului de femei și de fete; subliniază că este important ca violența de gen să fie recunoscută ca domeniu al criminalității în temeiul articolului 83 alineatul (1) din TFUE; salută aderarea UE la Convenția de la Istanbul și îndeamnă statele membre ale UE care nu au ratificat încă această convenție să o ratifice și să pună în aplicare dispozițiile sale;


</Amend>
<Amend>Amendamentul		<NumAm>30</NumAm>
<DocAmend>Propunere de rezoluție</DocAmend>
<Article>Punctul 2 i (nou)</Article>
	

	Propunerea de rezoluție
	Amendamentul

	
	2i.	reiterează că violul rămâne una dintre cele mai răspândite forme de încălcare a drepturilor omului și reamintește că violul, definit pe baza lipsei consimțământului, trebuie să fie incriminat de legislația UE în conformitate cu temeiul juridic existent; condamnă în termenii cei mai fermi folosirea violului și a altor forme de violență sexuală ca armă de război, cu scopul de a teroriza populațiile civile, de a înăbuși rezistența și de a distruge comunitățile; reamintește că astfel de acte pot constitui crime de război, crime împotriva umanității sau acte care contribuie la genocid în temeiul dreptului internațional;


</Amend>
<Amend>Amendamentul		<NumAm>31</NumAm>
<DocAmend>Propunere de rezoluție</DocAmend>
<Article>Punctul 2 j (nou)</Article>
	

	Propunerea de rezoluție
	Amendamentul

	
	2j.	îndeamnă UE și actorii globali să denunțe practicile precum mutilarea genitală a femeilor, căsătoriile forțate și timpurii, violența „în numele onoarei” și uciderile; solicită acțiuni decisive la nivelul UE și la nivel global pentru a preveni traficul de femei și de fete și pentru a sprijini victimele violenței sexuale și de gen, în special în contextul invadării ilegale a Ucrainei de către Rusia; invită statele membre și Comisia să faciliteze o comunicare și o formare transfrontaliere mai bune și să asigure o depistare mai eficientă a traficanților de persoane care utilizează frontierele ca mijloace de scăpare pentru a exploata în continuare fete și femei; subliniază importanța consolidării cooperării judiciare și polițienești cu țările terțe și Europol, precum și a punerii depline în aplicare a Directivei (UE) 2024/1712 privind prevenirea și combaterea traficului de persoane și protejarea victimelor acestuia;


</Amend>
<Amend>Amendamentul		<NumAm>32</NumAm>
<DocAmend>Propunere de rezoluție</DocAmend>
<Article>Punctul 2 k (nou)</Article>
	

	Propunerea de rezoluție
	Amendamentul

	
	2k.	condamnă utilizarea abuzivă a religiei, a tradițiilor și a culturii pentru a justifica legile, politicile și practicile care oprimă sau discriminează persoane sau grupuri, inclusiv pe criterii de gen, orientare sexuală, religie, etnie sau statut social; subliniază, în special, că astfel de norme nu trebuie să fie folosite niciodată pentru a justifica încălcări ale drepturilor femeilor și fetelor, cum ar fi refuzarea accesului la educație și la servicii de sănătate sexuală și reproductivă și încălcarea dreptului la libertatea de circulație, la participarea politică sau la protecția împotriva violenței de gen; invită UE să se asigure că acțiunea sa externă, cooperarea pentru dezvoltare și dialogurile privind drepturile omului contracarează practicile discriminatorii și promovează drepturile universale ale omului, inclusiv egalitatea de gen, autonomia corporală și dreptul de a nu fi supus violenței;


</Amend>
<Amend>Amendamentul		<NumAm>33</NumAm>
<DocAmend>Propunere de rezoluție</DocAmend>
<Article>Punctul 3</Article>
	

	Propunerea de rezoluție
	Text nemodificat inclus în compromis

	3.	subliniază că atacurile cibernetice, dezinformarea și informarea greșită, adesea utilizate ca instrumente de ingerință externă, inclusiv în timpul alegerilor, contribuie la această tendință de declin democratic; subliniază importanța critică a surselor de informații fiabile, independente și diverse și a jurnalismului de calitate pentru societăți democratice solide și un mediu civic sănătos; se declară, prin urmare, profund îngrijorat de problemele tot mai mari și multidimensionale cu care se confruntă presa independentă, de exemplu intensificarea atacurilor împotriva jurnaliștilor și scăderea finanțării;
	3.	subliniază că atacurile cibernetice, dezinformarea și informarea greșită, adesea utilizate ca instrumente de ingerință externă, inclusiv în timpul alegerilor, contribuie la această tendință de declin democratic; subliniază importanța critică a surselor de informații fiabile, independente și diverse și a jurnalismului de calitate pentru societăți democratice solide și un mediu civic sănătos; se declară, prin urmare, profund îngrijorat de problemele tot mai mari și multidimensionale cu care se confruntă presa independentă, de exemplu intensificarea atacurilor împotriva jurnaliștilor și scăderea finanțării;


</Amend>
<Amend>Amendamentul		<NumAm>34</NumAm>
<DocAmend>Propunere de rezoluție</DocAmend>
<Article>Punctul 4 a (nou)</Article>
	

	Propunerea de rezoluție
	Amendamentul

	
	4a. subliniază că este important să fie consolidată participarea femeilor la sistemele democratice, pentru a remedia discrepanțele legate de reprezentarea femeilor în procesele decizionale; solicită ca acțiunea externă a UE să faciliteze o mai bună participare a femeilor în politică, în afaceri și în societatea civilă;


</Amend>

<Amend>Amendamentul		<NumAm>35</NumAm>
<DocAmend>Propunere de rezoluție</DocAmend>
<Article>Punctul 5 a (nou)</Article>
	

	Propunerea de rezoluție
	Amendamentul

	
	5a.	reamintește că persoanele LGBTIQ+ sunt deosebit de vulnerabile în situații de război și de strămutare forțată, confruntându-se cu persecuții și violență; invită Comisia și Serviciul European de Acțiune Externă (SEAE) să se asigure că asistența externă a UE include măsuri de protecție și de salvgardare în aceste contexte;


</Amend>
<Amend>Amendamentul		<NumAm>36</NumAm>
<DocAmend>Propunere de rezoluție</DocAmend>
<Article>Punctul 5 b (nou)</Article>
	

	Propunerea de rezoluție
	Amendamentul

	
	5b.	evidențiază că, în situații de conflict și de strămutare forțată, sarcina îngrijirii este suportată în mod disproporționat de femei și fete, ceea ce le limitează accesul la educație, la posibilități de angajare și la participarea politică; solicită ca ajutorul umanitar al UE să includă măsuri de sprijinire a îngrijitorilor;


</Amend>
<Amend>Amendamentul		<NumAm>37</NumAm>
<DocAmend>Propunere de rezoluție</DocAmend>
<Article>Punctul 6 a (nou)</Article>
	

	Propunerea de rezoluție
	Amendamentul

	
	6a.	subliniază, de asemenea, impactul disproporționat pe care aceste tehnologii îl au asupra femeilor și fetelor, inclusiv prin violența online pe criterii de gen, prin urmărirea cibernetică, prin răspândirea de imagini intime neconsensuale generate de IA (imagini deepfake), prin pornografia vindicativă și prin discriminarea algoritmică, acte facilitate deseori de platformele de comunicare socială; subliniază că trebuie să se garanteze că toate cadrele digitale și legate de IA, inclusiv cele care privesc controlul exporturilor, includ garanții care țin cont de dimensiunea de gen, mecanisme de responsabilizare și măsuri de protecție pentru persoanele cele mai expuse riscurilor; subliniază că algoritmii platformelor digitale reproduc deseori prejudecățile de gen și amplifică discursurile care consolidează normele sexiste și rolurile de gen tradiționale, limitând participarea egală a femeilor la viața politică și slăbind standardele democratice și în materie de drepturi ale omului; solicită UE să se asigure că implementarea IA și a tehnologiilor de supraveghere este transparentă, proporțională, supusă controlului democratic și însoțită de evaluări ale impactului asupra drepturilor omului și asupra egalității de gen;


</Amend>
<Amend>Amendamentul		<NumAm>38</NumAm>
<DocAmend>Propunere de rezoluție</DocAmend>
<Article>Punctul 6 b (nou)</Article>
	

	Propunerea de rezoluție
	Amendamentul

	
	6b.	recunoaște amenințarea reprezentată de tehnologia deepfake, care vizează în mod disproporționat femeile prin manipularea neconsensuală a imaginii în scopuri de hărțuire și abuz; subliniază că conținutul deepfake afectează în mod disproporționat femeile; îndeamnă UE să pună în aplicare măsuri de protecție pentru a depista și a preveni deepfake-urile dăunătoare și să combată amenințările digitale specifice de gen în cadrul reglementărilor privind IA;


</Amend>
<Amend>Amendamentul		<NumAm>39</NumAm>
<DocAmend>Propunere de rezoluție</DocAmend>
<Article>Punctul 6 c (nou)</Article>
	

	Propunerea de rezoluție
	Amendamentul

	
	6c.	subliniază subreprezentarea femeilor în domeniul dezvoltării și al punerii în aplicare a IA, ceea ce reprezintă o oportunitate de progres tehnologic ratată; subliniază că este important ca educația în domeniul științei, tehnologiei, ingineriei și matematicii (STIM) să înzestreze femeile și fetele cu competențe orientate spre viitor, permițându-le accesul la piața muncii și combătând stereotipurile de gen;


</Amend>
<Amend>Amendamentul		<NumAm>40</NumAm>
<DocAmend>Propunere de rezoluție</DocAmend>
<Article>Punctul 6 d (nou)</Article>
	

	Propunerea de rezoluție
	Amendamentul

	
	6d.	condamnă cu fermitate discriminarea și încălcările drepturilor omului în cazul femeilor cu identități intersecționale, inclusiv în cazul femeilor care aparțin unor minorități etnice, cum ar fi femeile rome; subliniază că discriminarea din orice motiv duce la încălcări ale drepturilor în toate sferele vieții, inclusiv în ceea ce privește accesul la educație, asistența medicală și, în special, asistența medicală sexuală și reproductivă, munca și accesul la justiție;


</Amend>
<Amend>Amendamentul		<NumAm>41</NumAm>
<DocAmend>Propunere de rezoluție</DocAmend>
<Article>Punctul 6 e (nou)</Article>
	

	Propunerea de rezoluție
	Amendamentul

	
	6e.	condamnă toate formele de violență, de discriminare, de stigmatizare, de persecutare, de infracțiuni motivate de ură, de discurs de incitare la ură, de terapie de conversie, de mutilare genitală a persoanelor intersexuale și de violență sexuală împotriva persoanelor LGBTIQ+ în UE și la nivel mondial; este extrem de preocupat de intensificarea discursurilor și a legislației de ură și anti-LGBTIQ+ care vizează persoanele LGBTIQ+ și apărătorii drepturilor omului și care le restricționează exercitarea drepturilor și libertăților fundamentale, atât în interiorul, cât și în afara UE, în special de regresul din unele state membre, cum ar fi Ungaria, unde legile anti-LGBTIQ+, cum ar fi Legea LXXIX din 2021, subminează drepturile și siguranța persoanelor LGBTIQ+; solicită UE și statelor sale membre să denunțe aceste nedreptăți și să se angajeze să protejeze drepturile, demnitatea și siguranța persoanelor LGBTIQ+; denunță, în această privință, practicile de conversie care vizează persoanele din comunitatea LGBTIQ+ și urmăresc modificarea, reprimarea sau suprimarea orientării sexuale, a identității de gen și/sau a exprimării de gen a victimelor lor; cere să se implementeze la nivelul UE o politică de interzicere prin lege a acestui tip de practici; evidențiază îngrijorările și temerile tot mai intense din comunitățile LGBTIQ+ și îndeamnă UE să ia o poziție fermă împotriva oricărei măsuri legislative sau sociale care pune în pericol persoanele LGBTIQ+;


</Amend>
<Amend>Amendamentul		<NumAm>42</NumAm>
<DocAmend>Propunere de rezoluție</DocAmend>
<Article>Punctul 7 a (nou)</Article>
	

	Propunerea de rezoluție
	Amendamentul

	
	7a.	subliniază cu deosebită îngrijorare că reducerile recente ale ajutorului pentru dezvoltare, inclusiv suspendarea asistenței în valoare de sute de milioane de dolari din partea Agenției Statelor Unite pentru Dezvoltare Internațională (USAID) și a Fondului ONU pentru Populație în 2025, afectează în mod disproporționat femeile și fetele prin reducerea accesului la SRHR, inclusiv la avort legal și în condiții de siguranță, la asistență medicală maternă, la contracepție și la servicii de protecție pentru supraviețuitoarele violenței sexuale, accentuând astfel vulnerabilitățile de gen în contexte umanitare; subliniază că aceste reduceri au un impact fără precedent în ceea ce privește viețile omenești;


</Amend>
<Amend>Amendamentul		<NumAm>43</NumAm>
<DocAmend>Propunere de rezoluție</DocAmend>
<Article>Punctul 7 b (nou)</Article>
	

	Propunerea de rezoluție
	Amendamentul

	
	7b.	invită, în special, UE să intensifice sprijinul pentru programele privind drepturile femeilor, pentru a compensa înghețarea finanțării USAID din 2025, care amenință serviciile critice de sănătate sexuală și reproductivă și serviciile furnizate în caz de violență de gen din zonele de criză;


</Amend>
<Amend>Amendamentul		<NumAm>44</NumAm>
<DocAmend>Propunere de rezoluție</DocAmend>
<Article>Punctul 7 c (nou)</Article>
	

	Propunerea de rezoluție
	Amendamentul

	
	7c.	subliniază că protecția și promovarea drepturilor femeilor și a egalității de gen sunt piloni esențiali ai sistemului multilateral al drepturilor omului; invită UE și statele sale membre să apere în mod activ limbajul și angajamentele privind egalitatea de gen în negocierile din cadrul ONU, să reziste tentativelor de diluare sau de retragere a standardelor convenite și să asigure o finanțare adecvată a agențiilor și mecanismelor ONU de apărare a drepturilor femeilor, inclusiv ONU Femei și Comisia pentru Statutul Femeilor;


</Amend>

<Amend>Amendamentul		<NumAm>45</NumAm>
<DocAmend>Propunere de rezoluție</DocAmend>
<Article>Punctul 9</Article>
	

	Propunerea de rezoluție
	Amendamentul

	9.	subliniază că nerespectarea tot mai răspândită a dreptului internațional și politizarea dezbaterilor privind instituțiile judiciare internaționale, cum ar fi CIJ și CPI, reprezintă o amenințare existențială la adresa ordinii mondiale bazate pe norme; își exprimă profunda îngrijorare cu privire la nerespectarea și polarizarea crescândă a dreptului internațional umanitar și a dreptului internațional al drepturilor omului; regretă amenințările fără precedent cu care se confruntă CPI, în special din cauza impunerii de sancțiuni judecătorilor și personalului său; reamintește că dreptul internațional și autoritățile judiciare independente competente sunt esențiale pentru susținerea justiției internaționale, asigurarea tragerii la răspundere și combaterea impunității, condiții prealabile necesare pentru orice proces de reconciliere și pace susținută;
	9.	subliniază că nerespectarea tot mai răspândită a dreptului internațional și politizarea dezbaterilor privind instituțiile judiciare internaționale, cum ar fi CIJ și CPI, reprezintă o amenințare existențială la adresa ordinii mondiale bazate pe norme; își exprimă profunda îngrijorare cu privire la nerespectarea și polarizarea crescândă a dreptului internațional umanitar și a dreptului internațional al drepturilor omului; regretă amenințările fără precedent cu care se confruntă CPI, în special din cauza impunerii de sancțiuni judecătorilor și personalului său; reamintește că dreptul internațional și autoritățile judiciare independente competente sunt esențiale pentru susținerea justiției internaționale, asigurarea tragerii la răspundere și combaterea impunității, condiții prealabile necesare pentru orice proces de reconciliere și pace susținută; invită UE să sprijine CPI și alte tribunale internaționale în urmărirea penală a cazurilor de violență sexuală în situații de conflict și a infracțiunilor bazate pe gen și să asigure protecția victimelor și a martorilor;


</Amend>
<Amend>Amendamentul		<NumAm>46</NumAm>
<DocAmend>Propunere de rezoluție</DocAmend>
<Article>Punctul 9 a (nou)</Article>
	

	Propunerea de rezoluție
	Amendamentul

	
	9a.	condamnă politica devastatoare a apartheidului de gen urmărită de talibani în Afganistan și îndeamnă autoritățile de facto să restabilească imediat participarea deplină, egală și semnificativă a femeilor și a fetelor la viața publică, în special accesul lor la educație, la îngrijirile de sănătate și la muncă; își exprimă profunda îngrijorare cu privire la modul în care deteriorarea drepturilor femeilor a avut drept consecință lipsa accesului la ajutor umanitar în urma dezastrelor naturale; invită UE să propună recunoașterea apartheidului de gen drept crimă împotriva umanității și să faciliteze urmărirea penală a persoanelor responsabile de către instanțele internaționale; își exprimă îngrijorarea deosebită cu privire la situația din Afganistan, unde politicile talibanilor au instituționalizat discriminarea de gen la o scară fără precedent; invită UE să abordeze în mod explicit astfel de cazuri în cadrul acțiunii sale externe, al dialogurilor privind drepturile omului și al angajamentelor multilaterale și să sprijine eforturile vizând tragerea la răspundere a celor vinovați și asigurarea justiției pentru femeile și fetele afectate;


</Amend>
<Amend>Amendamentul		<NumAm>47</NumAm>
<DocAmend>Propunere de rezoluție</DocAmend>
<Article>Punctul 9 b (nou)</Article>
	

	Propunerea de rezoluție
	Amendamentul

	
	9b.	condamnă din nou regimul fundamentalist din Iran și restricțiile sale privind libertățile fundamentale ale femeilor și fetelor; subliniază că segregarea de gen, excluderea din viața publică și refuzarea accesului la educație, locuri de muncă și participare politică constituie încălcări grave ale dreptului internațional al drepturilor omului și ar putea fi considerate crime împotriva umanității; invită UE să abordeze în mod explicit astfel de cazuri în cadrul acțiunii sale externe, al dialogurilor privind drepturile omului și al angajamentelor multilaterale și să sprijine eforturile vizând tragerea la răspundere a celor vinovați și asigurarea justiției în favoarea femeilor și fetelor afectate;


</Amend>
<Amend>Amendamentul		<NumAm>48</NumAm>
<DocAmend>Propunere de rezoluție</DocAmend>
<Article>Punctul 9 c (nou)</Article>
	

	Propunerea de rezoluție
	Amendamentul

	
	9c.	este alarmat de creșterea numărului de încălcări ale dreptului internațional umanitar în ultimii ani – unele dintre ele fiind raportate ca metode strategice de război – în special în Sudan, Gaza, Republica Democratică Congo și Ucraina; denunță și respinge utilizarea violenței sexuale împotriva femeilor și fetelor ca armă de război; condamnă fără echivoc gravitatea excepțională a crizei umanitare din Gaza, uciderea în masă a unor civili nevinovați, majoritatea femei și copii, strămutarea continuă a milioane de persoane și utilizarea înfometării ca metodă de război; salută întoarcerea tuturor ostaticilor în viață după atacul atroce din 7 octombrie 2023; solicită o pace durabilă și participarea femeilor în Gaza de după război; regretă lipsa de atenție acordată Sudanului, inclusiv situației dificile a femeilor și a fetelor din această țară; reamintește, de asemenea, că conflictele în curs ilustrează impactul de gen devastator al războiului, inclusiv utilizarea documentată a violenței sexuale; subliniază necesitatea de a pune capăt impunității și invită UE și statele sale membre să susțină în mod activ eforturile de garantare a tragerii la răspundere pentru crimele de război și să acorde prioritate prevenirii, documentării și urmăririi penale a cazurilor de violență sexuală în situații de conflict în cadrul politicii sale externe și de securitate, precum și să sprijine justiția centrată pe supraviețuitori, despăgubirile și asigurarea răspunderii prin intermediul instanțelor internaționale și al regimului mondial de sancțiuni al UE în materie de drepturi ale omului;


</Amend>
<Amend>Amendamentul		<NumAm>49</NumAm>
<DocAmend>Propunere de rezoluție</DocAmend>
<Article>Punctul 13 a (nou)</Article>
	

	Propunerea de rezoluție
	Amendamentul

	
	13a.	subliniază importanța de a promova și proteja drepturile omului și democrația ca valori fundamentale care stau la baza relațiilor UE cu țările terțe; invită Comisia și SEAE să se asigure că sunt incluse clauze privind drepturile omului în acordurile de cooperare și în instrumentele de finanțare, subliniind, în același timp, necesitatea de a evalua punerea lor în aplicare printr-un dialog periodic, un angajament constructiv și mecanisme de monitorizare coerente; subliniază că orice măsură de răspuns la încălcări ar trebui să fie proporțională și adaptată la contextele respective, pentru a asigura flexibilitatea acțiunii diplomatice a UE; recunoaște contribuția esențială a delegațiilor Parlamentului European la promovarea dialogului interparlamentar, la sprijinirea valorilor democratice și la asigurarea unor activități specifice de monitorizare și de urmărire, ceea ce îmbunătățește eficiența și coerența cooperării externe a UE;


</Amend>
<Amend>Amendamentul		<NumAm>50</NumAm>
<DocAmend>Propunere de rezoluție</DocAmend>
<Article>Punctul 13 b (nou)</Article>
	

	Propunerea de rezoluție
	Amendamentul

	
	13b.	solicită ca instrumentul „Europa globală” propus să mențină obiectivul predecesorului său de a garanta ca cel puțin 85 % din acțiunile externe ale UE să contribuie la egalitatea de gen și ca cel puțin 5 % dintre aceste acțiuni să aibă ca obiectiv principal egalitatea de gen, precum și de a asigura ca instrumentul „Europa globală” să fie direct legat de Planul de acțiune pentru egalitatea de gen III (prelungit până în 2027) și de viitorul Plan de acțiune pentru egalitatea de gen IV;


</Amend>

<Amend>Amendamentul		<NumAm>51</NumAm>
<DocAmend>Propunere de rezoluție</DocAmend>
<Article>Subtitlul 7 a (nou)</Article>
	

	Propunerea de rezoluție
	Amendamentul

	
	GAP III și GAP IV post-2027


</Amend>
<Amend>Amendamentul		<NumAm>52</NumAm>
<DocAmend>Propunere de rezoluție</DocAmend>
<Article>Punctul 14 a (nou)</Article>
	

	Propunerea de rezoluție
	Amendamentul

	
	14a.	invită Comisia și SEAE să se asigure că următorul plan de acțiune al UE privind drepturile omului și democrația conține un capitol dedicat egalității de gen și drepturilor femeilor, cu criterii de referință, calendare și mecanisme de responsabilizare concrete;


</Amend>
<Amend>Amendamentul		<NumAm>53</NumAm>
<DocAmend>Propunere de rezoluție</DocAmend>
<Article>Punctul 14 b (nou)</Article>
	

	Propunerea de rezoluție
	Amendamentul

	
	14b.	subliniază rolul esențial al Planului de acțiune pentru egalitatea de gen III și al principalelor sale domenii tematice de implicare, respectiv combaterea violenței de gen, promovarea sănătății sexuale și reproductive și a drepturilor aferente (SRHR), consolidarea capacitării fetelor și femeilor, punerea în aplicare a agendei privind femeile, pacea și securitatea și introducerea perspectivei de gen în noile domenii de politică, cum ar fi tranziția verde și transformarea digitală, în toate acțiunile externe ale UE; salută prelungirea GAP III până în 2027 și solicită adoptarea în timp util a unui Plan de acțiune pentru egalitatea de gen IV ambițios pentru perioada de după 2027, cu scopul de a menține obiectivele ca cel puțin 85 % din acțiunile externe ale UE să contribuie la egalitatea de gen și ca cel puțin 20 % dintre aceste acțiuni să aibă ca obiectiv principal egalitatea de gen, precum și de a consolida aceste obiective în cadrul instrumentului „Europa globală” propus;


</Amend>
<Amend>Amendamentul		<NumAm>54</NumAm>
<DocAmend>Propunere de rezoluție</DocAmend>
<Article>Punctul 14 c (nou)</Article>
	

	Propunerea de rezoluție
	Amendamentul

	
	14c.	invită Comisia și SEAE să se asigure că toate proiectele de acțiune externă ale UE respectă principiul accesibilității universale și incluziunea persoanelor cu dizabilități, în conformitate cu articolul 9 din Convenția Națiunilor Unite privind drepturile persoanelor cu handicap; solicită ca programele de sprijinire a democrației și a drepturilor omului din țările din afara UE să includă măsuri care să garanteze că femeile, tinerii, persoanele cu dizabilități și minoritățile pot participa pe deplin la viața politică;


</Amend>
<Amend>Amendamentul		<NumAm>55</NumAm>
<DocAmend>Propunere de rezoluție</DocAmend>
<Article>Punctul 15</Article>
	

	Propunerea de rezoluție
	Amendamentul

	15.	subliniază rolul esențial al acordurilor internaționale, inclusiv al acordurilor de asociere și al celor comerciale, precum și al instrumentelor precum sistemul generalizat de preferințe (SGP) și SGP+ pentru plasarea drepturilor omului și a standardelor democratice în centrul relațiilor UE cu țările din afara UE, pentru încurajarea și monitorizarea respectării acestor standarde și pentru punerea în aplicare a condiționalității privind drepturile omului în politica externă a UE;
	15.	subliniază rolul esențial al acordurilor internaționale, inclusiv al acordurilor de asociere și al celor comerciale, precum și al instrumentelor precum sistemul generalizat de preferințe (SGP) și SGP+ pentru plasarea drepturilor omului și a standardelor democratice în centrul relațiilor UE cu țările din afara UE, pentru încurajarea și monitorizarea respectării acestor standarde și pentru punerea în aplicare a condiționalității privind drepturile omului în politica externă a UE; subliniază că este important să se abordeze inegalitatea de gen și să se promoveze drepturile femeilor prin intermediul acestor acorduri, inclusiv sprijinind participarea femeilor la economie și protejându-le împotriva discriminării și exploatării;


</Amend>
<Amend>Amendamentul		<NumAm>56</NumAm>
<DocAmend>Propunere de rezoluție</DocAmend>
<Article>Punctul 15 a (nou)</Article>
	

	Propunerea de rezoluție
	Amendamentul

	
	15a.	subliniază că UE și statele membre trebuie să elimine obstacolele care împiedică femeile să înființeze și să dețină întreprinderi pentru a elimina disparitatea de gen în domeniul antreprenoriatului;


</Amend>
<Amend>Amendamentul		<NumAm>57</NumAm>
<DocAmend>Propunere de rezoluție</DocAmend>
<Article>Punctul 16 a (nou)</Article>
	

	Propunerea de rezoluție
	Amendamentul

	
	16a.	subliniază că apărarea drepturilor omului și dialogul pe această temă trebuie să conțină o dimensiune intergenerațională și că trebuie să se acorde o atenție deosebită protecției copiilor și tinerilor aflați în situații de conflict, precum și a adulților mai în vârstă și a persoanelor cu dizabilități;


</Amend>
<Amend>Amendamentul		<NumAm>58</NumAm>
<DocAmend>Propunere de rezoluție</DocAmend>
<Article>Punctul 16 b (nou)</Article>
	

	Propunerea de rezoluție
	Amendamentul

	
	16b.	reiterează că egalitatea de gen în condiții de pace și securitate nu este doar o chestiune de drepturi, ci și o condiție prealabilă pentru o pace durabilă; invită UE și statele membre să asigure participarea egală și semnificativă a femeilor la toate nivelurile procesului decizional în politica externă și de securitate, inclusiv la negocierile de pace, la reconstrucția post-conflict și la misiunile din cadrul politicii de securitate și apărare comună; subliniază necesitatea ca femeile din comunitățile afectate să fie reprezentate în dialogurile conduse de UE și în procesele justiției de tranziție;


</Amend>
<Amend>Amendamentul		<NumAm>59</NumAm>
<DocAmend>Propunere de rezoluție</DocAmend>
<Article>Punctul 16 c (nou)</Article>
	

	Propunerea de rezoluție
	Amendamentul

	
	16c.	solicită adoptarea unui nou plan de acțiune al UE privind femeile, pacea și securitatea, care nu trebuie să se axeze numai pe combaterea violenței sexuale și de gen, ci trebuie să acorde prioritate și asigurării accesului tuturor femeilor afectate de conflicte la servicii esențiale de sănătate sexuală și reproductivă și să garanteze tragerea la răspundere și acordarea de despăgubiri în cazul încălcării SRHR, în conformitate cu standardele internaționale în domeniul drepturilor omului; invită UE și statele membre să se asigure că coridoarele umanitare și programele de asistență răspund în mod specific nevoilor femeilor și fetelor, care sunt vizate și afectate de conflicte în mod disproporționat;


</Amend>
<Amend>Amendamentul		<NumAm>60</NumAm>
<DocAmend>Propunere de rezoluție</DocAmend>
<Article>Punctul 16 d (nou)</Article>
	

	Propunerea de rezoluție
	Amendamentul

	
	16d.	subliniază că mamele și copiii sunt expuși unui risc crescut de inaniție și malnutriție;


</Amend>
<Amend>Amendamentul		<NumAm>61</NumAm>
<DocAmend>Propunere de rezoluție</DocAmend>
<Article>Punctul 16 e (nou)</Article>
	

	Propunerea de rezoluție
	Amendamentul

	
	16e.	solicită UE să se angajeze în favoarea unei politici externe feministe coerente și intersecționale și a principiilor acesteia referitoare la drepturi, resurse și reprezentare, care plasează egalitatea de gen, drepturile omului și justiția socială în centrul tuturor acțiunilor externe; semnalează că o astfel de politică nu trebuie să se limiteze la integrarea perspectivei de gen, ci să combată activ dezechilibrele de putere și să trateze problema discriminării structurale; subliniază că acest lucru presupune inclusiv asigurarea participării egale și semnificative a femeilor la procesul decizional, aplicarea unei perspective de gen în diplomație, dezvoltare, comerț și securitate și sprijinirea organizațiilor feministe ale societății civile din UE și din întreaga lume;


</Amend>
<Amend>Amendamentul		<NumAm>62</NumAm>
<DocAmend>Propunere de rezoluție</DocAmend>
<Article>Punctul 18</Article>
	

	Propunerea de rezoluție
	Amendamentul

	18.	se bucură că, în 2024, Mecanismul UE pentru apărătorii drepturilor omului, finanțat prin programul tematic pentru drepturile omului și democrație din Instrumentul de vecinătate, cooperare pentru dezvoltare și cooperare internațională – Europa globală, a sprijinit 10 050 de apărători ai drepturilor omului confruntați cu un grad ridicat de risc, dintre care 51 % erau femei, și a oferit sprijin unui număr de peste 700 de jurnaliști expuși riscului în 60 de țări, în aceeași perioadă;
	18.	se bucură că, în 2024, Mecanismul UE pentru apărătorii drepturilor omului, finanțat prin programul tematic pentru drepturile omului și democrație din Instrumentul de vecinătate, cooperare pentru dezvoltare și cooperare internațională – Europa globală, a sprijinit 10 050 de apărători ai drepturilor omului confruntați cu un grad ridicat de risc, dintre care 51 % erau femei, și a oferit sprijin unui număr de peste 700 de jurnaliști expuși riscului în 60 de țări; subliniază riscurile deosebite cu care se confruntă apărătoarele drepturilor omului, în special cele care lucrează în domeniul drepturilor sexuale și reproductive, și solicită finanțare specifică și măsuri de protecție adaptate nevoilor lor, precum și acordarea unui sprijin politic și a unui mai mare sprijin financiar direct; subliniază necesitatea de a asigura mecanisme flexibile și eficace de acces la vize și de protecție, adaptate la nevoile lor specifice;


</Amend>
<Amend>Amendamentul		<NumAm>63</NumAm>
<DocAmend>Propunere de rezoluție</DocAmend>
<Article>Punctul 18 a (nou)</Article>
	

	Propunerea de rezoluție
	Amendamentul

	
	18a.	regretă absența unui mecanism intern de apărare a drepturilor omului care să ofere răspunsuri rapide apărătorilor și organizațiilor societății civile care se confruntă cu atacuri în interiorul Uniunii; reamintește că apărătorii drepturilor omului ar trebui, de asemenea, să beneficieze de sprijin și protecție adecvate din partea Uniunii atunci când guvernele naționale nu reușesc să asigure acest lucru;


</Amend>
<Amend>Amendamentul		<NumAm>64</NumAm>
<DocAmend>Propunere de rezoluție</DocAmend>
<Article>Punctul 21 a (nou)</Article>
	

	Propunerea de rezoluție
	Amendamentul

	
	21a.	face încă un apel către instituțiile UE și statele membre să se angajeze pe calea unei politici externe și de securitate feministe care să implice o viziune transformatoare asupra problematicii de gen și să se asigure că toate obiectivele și angajamentele care figurează în Planul de acțiune al UE pentru egalitatea de gen III, precum și în orice planuri de acțiune viitoare, sunt puse în aplicare pe deplin de către statele membre, delegațiile UE și toate instituțiile UE;


</Amend>
<Amend>Amendamentul		<NumAm>65</NumAm>
<DocAmend>Propunere de rezoluție</DocAmend>
<Article>Punctul 21 b (nou)</Article>
	

	Propunerea de rezoluție
	Amendamentul

	
	21b.	invită UE să se asigure că asistența umanitară se bazează pe evaluări ale nevoilor care iau în considerare dimensiunea de gen, realizate prin consultarea cu organizații specializate în drepturile femeilor și cu alte organizații ale societății civile care se ocupă de femei, copii și de alte grupuri marginalizate, inclusiv de persoanele care sunt strămutate forțat pe plan intern;


</Amend>
<Amend>Amendamentul		<NumAm>66</NumAm>
<DocAmend>Propunere de rezoluție</DocAmend>
<Article>Punctul 21 c (nou)</Article>
	

	Propunerea de rezoluție
	Amendamentul

	
	21c.	reiterează că violul rămâne una dintre cele mai răspândite forme de încălcare a drepturilor omului și reamintește că violul, definit pe baza lipsei consimțământului, trebuie să fie incriminat de legislația UE în conformitate cu temeiul juridic existent;


</Amend>
<Amend>Amendamentul		<NumAm>67</NumAm>
<DocAmend>Propunere de rezoluție</DocAmend>
<Article>Punctul 22</Article>
	

	Propunerea de rezoluție
	Amendamentul

	22.	felicită UE pentru sprijinul financiar continuu acordat CPI în contextul unei perioade deosebit de dificile pentru justiția internațională; regretă eșecul repetat în a activa dispozițiile legale de blocare la nivelul UE pentru a proteja CPI de efectele extrateritoriale ale sancțiunilor;
	22.	felicită UE pentru sprijinul financiar continuu acordat CPI în contextul unei perioade deosebit de dificile pentru justiția internațională; regretă eșecul repetat în a activa dispozițiile legale de blocare la nivelul UE pentru a proteja CPI de efectele extrateritoriale ale sancțiunilor; salută mandatele de arestare emise de CPI împotriva liderilor talibani pentru crime împotriva umanității, în special pentru persecuția pe motive de gen;


</Amend>
<Amend>Amendamentul		<NumAm>68</NumAm>
<DocAmend>Propunere de rezoluție</DocAmend>
<Article>Punctul 22 a (nou)</Article>
	

	Propunerea de rezoluție
	Amendamentul

	
	22a.	subliniază că efectele dăunătoare ale schimbărilor climatice și ale degradării ecosistemelor sunt suportate în mod disproporționat de persoanele sărace, în special de femei, tineri, persoane cu dizabilități și alte minorități, precum și de popoare indigene și alte comunități care depind de resursele naturale; recunoaște activitatea importantă a organizațiilor societății civile, a popoarelor indigene, a apărătorilor drepturilor omului din domeniul mediului și terenurilor și a activiștilor indigeni pentru protejarea unui mediu curat, sănătos și sustenabil; regretă riscurile cu care se confruntă apărătorii drepturilor omului din domeniul mediului și activiștii indigeni și solicită să se garanteze protecția lor efectivă;


</Amend>
<Amend>Amendamentul		<NumAm>69</NumAm>
<DocAmend>Propunere de rezoluție</DocAmend>
<Article>Punctul 25 a (nou)</Article>
	

	Propunerea de rezoluție
	Amendamentul

	
	25a.	invită UE și statele sale membre să propună includerea „apartheidului de gen” în categoria crimelor împotriva umanității, pentru a trage la răspundere Afganistanul și pe cei responsabili de această crimă; solicită un sprijin puternic pentru definiția apartheidului de gen propusă de grupul de lucru al ONU privind discriminarea împotriva femeilor și fetelor și, prin urmare, consideră că apartheidul de gen înseamnă „acte inumane de natură similară celor menționate la alineatul (1), săvârșite în contextul unui regim instituționalizat de discriminare sistematică, opresiune și dominare exercitate de către un grup față de un alt grup sau alte grupuri, pe criterii de gen, precum și cu intenția de a menține regimul respectiv”; solicită acțiuni decisive pentru a eradica violența sexuală folosită ca armă de război și pentru a pune capăt impunității celor care se fac vinovați de aceste încălcări ale drepturilor omului;


</Amend>
<Amend>Amendamentul		<NumAm>70</NumAm>
<DocAmend>Propunere de rezoluție</DocAmend>
<Article>Punctul 26 a (nou)</Article>
	

	Propunerea de rezoluție
	Amendamentul

	
	26a.	invită actorii globali și statele membre să ia măsuri ferme pentru a pune capăt situației dramatice a femeilor și a fetelor din întreaga lume care fac obiectul traficului de ființe umane și al exploatării sexuale; sprijină eforturile de a salva și a reabilita victimele și de a urmări penal cu rigurozitate și a reintegra infractorii, bărbați sau femei;


</Amend>
<Amend>Amendamentul		<NumAm>71</NumAm>
<DocAmend>Propunere de rezoluție</DocAmend>
<Article>Punctul 26 b (nou)</Article>
	

	Propunerea de rezoluție
	Amendamentul

	
	26b.	solicită să fie luată în considerare participarea femeilor și a bărbaților cu dizabilități la proiectarea unei infrastructuri sigure și accesibile în cadrul proceselor de reconstrucție de după conflicte armate sau dezastre naturale;


</Amend>
<Amend>Amendamentul		<NumAm>72</NumAm>
<DocAmend>Propunere de rezoluție</DocAmend>
<Article>Punctul 26 c (nou)</Article>
	

	Propunerea de rezoluție
	Amendamentul

	
	26c.	invită Comisia și SEAE să intensifice cooperarea cu țările din afara UE pentru a desființa rețelele transnaționale și să acorde prioritate acțiunilor de combatere a traficului în toate dialogurile privind drepturile omului;


</Amend>
<Amend>Amendamentul		<NumAm>73</NumAm>
<DocAmend>Propunere de rezoluție</DocAmend>
<Article>Punctul 27</Article>
	

	Propunerea de rezoluție
	Amendamentul

	27.	invită Comisia și SEAE să stabilească indicatori și calendare clare în planul de acțiune al UE privind drepturile omului și democrația pentru perioada de după 2027, pentru a măsura succesul, a consolida coerența dintre acțiunile interne și externe ale UE și a specifica legături mai bune între prioritățile enunțate în planul de acțiune și criterii de referință mai restrânse;
	27.	invită Comisia și SEAE să stabilească indicatori și calendare clare în planul de acțiune al UE privind drepturile omului și democrația pentru perioada de după 2027, pentru a măsura succesul, a consolida coerența dintre acțiunile interne și externe ale UE și a specifica legături mai bune între prioritățile enunțate în planul de acțiune și criterii de referință mai restrânse, și să folosească un set specific de indicatori și de criterii de referință care să ia în considerare dimensiunea de gen, pentru a monitoriza progresele înregistrate în ceea ce privește drepturile femeilor și egalitatea de gen la nivel mondial;


</Amend>
<Amend>Amendamentul		<NumAm>74</NumAm>
<DocAmend>Propunere de rezoluție</DocAmend>
<Article>Punctul 28 a (nou)</Article>
	

	Propunerea de rezoluție
	Amendamentul

	
	28a.	invită UE și instituțiile sale să utilizeze sistematic o abordare feministă intersecțională atunci când tratează problema drepturilor omului și a democrației, inclusiv în raportul anual, pentru a se asigura că toate vocile sunt auzite și reprezentate și că drepturile omului sunt protejate și promovate pentru toate persoanele, în diversitatea lor;


</Amend>
<Amend>Amendamentul		<NumAm>75</NumAm>
<DocAmend>Propunere de rezoluție</DocAmend>
<Article>Punctul 29</Article>
	

	Propunerea de rezoluție
	Amendamentul

	29.	solicită alocarea unui buget clar pentru drepturile omului și democrație în viitorul CFM; subliniază că bugetul UE trebuie protejat în scopul utilizării pe plan extern și că acesta constituie o pârghie importantă pentru a asigura o mai bună respectare a drepturilor omului și a standardelor democratice de către țările partenere; solicită, prin urmare, introducerea unei reguli de condiționalitate privind drepturile omului și democrația în noul instrument „Europa globală” pentru finanțarea țărilor partenere din afara UE;
	29.	solicită alocarea unui buget clar pentru drepturile omului și democrație în viitorul CFM; subliniază că bugetul UE trebuie protejat în scopul utilizării pe plan extern și că acesta constituie o pârghie importantă pentru a asigura o mai bună respectare a drepturilor omului și a standardelor democratice de către țările partenere; solicită, prin urmare, introducerea unei reguli de condiționalitate privind drepturile omului și democrația în noul instrument „Europa globală” pentru finanțarea țărilor partenere din afara UE; solicită o linie bugetară specifică pentru egalitatea de gen și drepturile femeilor;


</Amend>
<Amend>Amendamentul		<NumAm>76</NumAm>
<DocAmend>Propunere de rezoluție</DocAmend>
<Article>Punctul 29 a (nou)</Article>
	

	Propunerea de rezoluție
	Amendamentul

	
	29a.	invită Comisia și statele membre ca, în acțiunile lor de ajutor umanitar, să pună în fruntea priorităților egalitatea de gen și sănătatea sexuală și reproductivă și drepturile aferente, dar și tragerea la răspundere și accesul la justiție și la reparații în cazurile de încălcare a drepturilor sexuale și reproductive și de violență de gen, inclusiv prin formarea actorilor umanitari și finanțarea actuală și viitoare;


</Amend>
<Amend>Amendamentul		<NumAm>77</NumAm>
<DocAmend>Propunere de rezoluție</DocAmend>
<Article>Punctul 35</Article>
	

	Propunerea de rezoluție
	Amendamentul

	35.	invită UE să evalueze eficacitatea setului de instrumente pentru abordarea campaniilor de dezinformare împotriva UE, în special în țările care primesc asistență umanitară și pentru dezvoltare semnificativă din partea UE și în țările candidate la aderarea la UE;
	35.	invită UE să evalueze eficacitatea setului de instrumente pentru abordarea campaniilor de dezinformare împotriva UE, în special în țările care primesc asistență umanitară și pentru dezvoltare semnificativă din partea UE și în țările candidate la aderarea la UE; subliniază că este important să se combată dezinformarea de gen și hărțuirea online care vizează femeile implicate în politică, jurnalism și în societatea civilă și care au scopul de a reduce la tăcere opoziția, de a submina participarea democratică și de a răspândi discursurile anti-UE; subliniază că instrumentul ar trebui să includă cerințe obligatorii pentru a preveni, atenua și remedia impactul asupra drepturilor omului specifice genului; solicită contramăsuri proporționale și eficace și instrumente de monitorizare mai bune, pentru a preveni și a face cunoscute astfel de fenomene și pentru a răspunde la ele, protejând, totodată, drepturile fundamentale și libertatea de exprimare; solicită măsuri specifice de sprijin și protecție pentru a garanta siguranța jurnalistelor, a activistelor și a politicienelor în mediul online și offline;


</Amend>
<Amend>Amendamentul		<NumAm>78</NumAm>
<DocAmend>Propunere de rezoluție</DocAmend>
<Article>Punctul 36</Article>
	

	Propunerea de rezoluție
	Amendamentul

	36.	solicită aplicarea sistematică a evaluărilor ex ante și ex post ale drepturilor omului și includerea unor clauze solide privind drepturile omului în acordurile dintre UE și țările din afara UE, susținute de un set clar de criterii de referință și proceduri care trebuie urmate în caz de încălcări; invită Comisia și SEAE să se asigure că clauzele privind drepturile omului existente în acordurile internaționale în vigoare sunt monitorizate activ și aplicate efectiv și să își îmbunătățească comunicarea cu Parlamentul în ceea ce privește considerentele și deciziile referitoare la această aplicare; reiterează faptul că, în caz de încălcări persistente ale clauzelor privind drepturile omului de către țările partenere, și cele legate de programul SGP+, UE ar trebui să reacționeze rapid și hotărât, inclusiv prin suspendarea acordurilor în cauză dacă alte opțiuni se dovedesc ineficiente;
	36.	solicită aplicarea sistematică a evaluărilor ex ante și ex post ale drepturilor omului și includerea unor clauze solide privind drepturile omului în acordurile dintre UE și țările din afara UE, precum și colectarea adecvată de date cu privire la egalitatea de gen, susținute de un set clar de criterii de referință și proceduri care trebuie urmate în caz de încălcări; invită Comisia și SEAE să se asigure că clauzele privind drepturile omului existente în acordurile internaționale în vigoare sunt monitorizate activ și aplicate efectiv și să își îmbunătățească comunicarea cu Parlamentul în ceea ce privește considerentele și deciziile referitoare la această aplicare; reiterează faptul că, în caz de încălcări persistente ale clauzelor privind drepturile omului de către țările partenere, și cele legate de programul SGP+, UE ar trebui să reacționeze rapid și hotărât, inclusiv prin suspendarea acordurilor în cauză dacă alte opțiuni se dovedesc ineficiente;


</Amend>
<Amend>Amendamentul		<NumAm>79</NumAm>
<DocAmend>Propunere de rezoluție</DocAmend>
<Article>Punctul 38 a (nou)</Article>
	

	Propunerea de rezoluție
	Amendamentul

	
	38a.	îndeamnă Comisia să recunoască din punct de vedere juridic hărțuirea pe criterii de gen, inclusiv hărțuirea din mediul online, ca discurs de incitare la ură incriminat, și să oblige platformele să identifice și să elimine discursul de incitare la ură pe criterii pe gen;


</Amend>
<Amend>Amendamentul		<NumAm>80</NumAm>
<DocAmend>Propunere de rezoluție</DocAmend>
<Article>Punctul 38 b (nou)</Article>
	

	Propunerea de rezoluție
	Amendamentul

	
	38b.	solicită un control mai strict al algoritmilor folosiți de platformele digitale pentru a preveni propagarea prejudecăților de gen și măsuri pentru a garanta că sistemele algoritmice sprijină democrația, egalitatea de gen și drepturile omului;


</Amend>
<Amend>Amendamentul		<NumAm>81</NumAm>
<DocAmend>Propunere de rezoluție</DocAmend>
<Article>Punctul 39 a (nou)</Article>
	

	Propunerea de rezoluție
	Amendamentul

	
	39a.	invită UE să integreze egalitatea de gen în toate instrumentele externe pertinente din domeniul drepturilor omului, să includă evaluări ale impactului de gen în programare și să consulte sistematic organizațiile de femei și grupurile de la nivel local atunci când elaborează și evaluează proiecte și dialoguri privind drepturile omului;


</Amend>
<Amend>Amendamentul		<NumAm>82</NumAm>
<DocAmend>Propunere de rezoluție</DocAmend>
<Article>Punctul 39 b (nou)</Article>
	

	Propunerea de rezoluție
	Amendamentul

	
	39b.	invită Comisia și SEAE să sprijine în continuare femeile din Afganistan prin proiecte specifice, dedicate femeilor; invită statele membre, Comisia și SEAE să continue să finanțeze organizațiile pentru drepturile femeilor care au pierdut accesul la finanțare după restabilirea „regulii călușului mondial” (Global Gag Rule);


</Amend>


</RepeatBlock-Amend>

